Genre: Instruction

KNJIŽNIČNI RED <p/> ČLANSTVO <p/> Člani šolske knjižnice so dijaki, študenti in zaposleni na Ekonomski šoli Novo mesto. Ob vpisu vsi dijaki in študenti dobijo izkaznico, ki jo morajo imeti do konca svojega šolanja na Ekonomski šoli Novo mesto. Izjemoma včlanimo tudi zunanje uporabnike, če predložijo osebni dokument. <p/> IZPOSOJA <p/> Uporabniki si lahko strokovno literaturo in leposlovje izposodite za 14 dni, revije in časopise pa za 3 dni. Gradiva iz priročne knjižnice ne izposojamo na dom. <p/> Vse gradivo lahko enkrat podaljšate, in sicer za 14 dni. Če je gradivo zelo iskano, podaljšanje ni možno. <p/> Dnevno nadomestilo za nepravočasno vrnjene knjige je 0,04 EUR na knjižnično enoto. <p/> Dijaki morajo vse gradivo vrniti do 25. junija. Dijaki 4. letnikov morajo vrniti gradivo do podelitve spričeval za 4. letnik, potem pa si lahko izposodijo gradivo za maturo. Ravno tako si lahko izposodijo gradivo po 25. juniju dijaki, ki imajo popravne izpite. <p/> Študenti morajo vrniti vse gradivo takoj po zadnjem izpitnem roku v spomladanskem času. <p/> Uporabnikom se lahko odreče izposoja, če niso poravnali svojih obveznosti v knjižnici. <p/> Poškodovano ali izgubljeno gradivo uporabnik nadomesti z novo enako enoto, če pa je ni mogoče nadomestiti ali je namerno poškodovana, uporabnik plača trikratno ceno nove knjige. <p/> UPORABA RAČUNALNIKOV <p/> Uporabnikom knjižnice je na razpolago tudi medioteka s 30 sedeži in 8 računalniki, ki so povezani v omrežje internet. Uporabniki lahko svoje izdelke tudi tiskajo. Liste dobijo v knjižnici. Cena lista in tiskanja je 0,08. V medioteki pa ni dovoljena uporaba IRC-a in snemanje igric, filmov in glasbe z računalnika. Ko uporabnik konča delo z računalnikom, se pri knjižničarki vpiše v zvezek.